Bestyrelsesmøde den 23. maj 2023 kl. 19,00

Mødet holdes hos Per.

Deltagere: Ib, Jørgen, Christian, Varnny, Per, Susanne, Anne

Afbud: Karen

Gæster: Ingen

Dagsorden.

1. Godkendelse af sidste referat/ændringer af Dagsorden. Godkendt med en ændring til dagsorden, så pkt. 11 tilføjes

2. Formanden: Siden sidst.

Der er gået lang tid siden sidste møde, jeg synes vi er gået lidt i stå, der er ikke rigtig sket noget på de områder vi har talt om. Det må jeg tage på mig, jeg har nok haft mit fokus på det hjemlige med havearbejde og hvad der ellers er af opgaver på huset.

Jeg har også gjort mine overvejelser om det er på tide at stoppe her og overlade posten til en anden.

Dog er det lykkedes at få bevilget nogle penge fra lokalrådenes fællespulje.

Der kommer kr. 6000,- til Bylaugene, Næstelsø, Brandelev, Bonderups fælles sommerfest. Der kommer kr. 6000,- til Næstelsø bylaugs Høstfest, samt kr. 5000,- til Lokalråd Fladså til arrangementet Troldeløb på Trolderuten.

Vores tidligere planer om at arrangerer et møde om varmeforsyning i Mogenstrup lægges død, vi må anse at de møder kommunen, holder om varme må være dækkende. Dette sagt i henhold til det svar vi fik fra Jens Bach på vores henvendelse.

Ib, Per og jeg var til Dialogmøde hos Politiet. Det var et godt møde, vi blev orienteret om status på kriminaliteten i vores område, det er ikke foruroligende antal sager der er. Vi fik en orientering om nye tiltag for Lokalpolitiet, der vil blive styrket på flere områder med mere fokus på nærvær i områderne. Måske kan Ib og Per supplerer med mere, bagefter.

Bemærk lige at Fladså Hallen har aftale med Dansk Rakkerpak om et gadeteater torsdag den 15. juni kl. 19,00 Det er -Jane Blond- der er på programmet. Sæt X i jeres kalender og tag gerne naboer og venner med.

Vi har fået invitation til kursus for lokalråd rette mod nye medlemmer. Jørgen og Susanne deltager.

Vi har fået invitation til Landsbynetværk 31.05.23. i Middelfart. Jørgen er interesseret.

Vi har fået invitation til tværgående dialogmøde mellem by og land d. 15.06.23. Jørgen og Susanne deltager.

3. Kassereren: Siden sidst. Regnskabet fremlægges. Konti gennemgås. Skal formanden have ”kontokik”? Per undersøger dette, samt om vi lever op til, at ”formanden og kassereren tegner lokalrådet”.

4. Foredrag: Afklaring af sted-tidspunkt-økonomi-andre foreninger?

Jørgen er i kontakt med agent for Leif Davidsen, som har bedt om datoer. Menighedsrådet og grundejerforeningen vil være med i arrangementet. Annonceres i bl.a. Kirkebladet. Billetter til arrangementet skal koste i omegnen af 100kr. Temaet vi ønsker er den aktuelle situation i Rusland. Jørgen sender datoforslag til relevante samarbejdspartnere.

5. Natteravne: Gør vi mere? Vi gør ikke mere ved natteravne, men Grundejerforeningen sætter det på dagsordenen, da der har været voldsom opførsel blandt de unge i området.

6. Oplæg til navnekonkurrence- (Mogenstrup og omegn?) Har bylaugene nogle ideer. Per laver et oplæg til dem og efterlyser input.

7. Børneteater: Hvem-hvor-hvornår? Christian har været i kontakt med HAT (Holmegård amatørteater, som gerne vil have besøg fra os til en forestilling. Christian spørger til en juleforestilling eller en efterårsforestilling.

8. Fælles motionsdag på Trolderuten: Ib orienterer. Gymnastikpose til børnene, som dækkes af de midler vi har fået fra fællespuljen. Ib tager forslag til denne med til næste møde i arrangørgruppen. Løbeklubben har højttaler. Der annonceres bredt: på info skærme og i aviser. Arrangementet foregår d. 18.09.23. Aula?

9. Møde med Fladså Hallens bestyrelse. (Hvad kan vi sammen) Lokalrådet tager initiativ til et møde efter sommerferien. Birthe (kasserer i Hallen) informerer Ole Hansen om dette ønske.

10. Hjerte- Lunge -Rednings kurser, internetsikkerhed mm.? Vi drøfter forskellige initiativer på vores møde med hallen. Hjertestarterkursus er der nok mere interesse for/behov for end egentlig HLR.

11. Forslag til ændring af forretningsorden. Under ”formanden” rettes omkostningstillæg til 100 kr. pr. måned.

12. Eventuelt.

Skal Lokalrådet være medlem af Venner af Europa? Jørgen sender information rundt til alle, som vi orienterer os i inden næste møde, hvor vi drøfter om vi skal være medlem, og hvad formålet med dette kan være.

Næste møde ændres til 13.06.23.